Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 851/11/8807	Michalovce, 7.3.2012
EEČ : 2-66-56-2012

U Z N E S E N I E

Trestná vec:	obvinený XXXXX  
Prečin:	poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Základná škola XXXXX, XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Pavlovce nad Uhom pod spisovou značkou ORP-1310/PA-MI-2011.

Skutková veta: 
že obvinený dňa 05.07.2011 v čase o 16.45 h. v obci XXXXX okr. XXXXX v Penzióne XXXXX päsťou pravej ruky udrel do dotykového monitoru LCD+DVI-D, čím došlo k jeho poškodeniu ako aj k poškodeniu dotykového displeja ELO SCN-SC-FLT19, keď pre spoločnosť XXXXX, XXXXX takto spôsobil škodu na zariadení vo výške 423,80 €

Odôvodnenie: 
Uznesením povereného príslušníka PZ, ORPZ v Michalovciach, OOPZ Pavlovce nad Uhom pod č. ORP-1310/PA-MI-2011, zo dňa 14.09.2011 bolo vznesené obvinenie XXXXX pre prečin poškodzovania cudzej veci podľa § 245 ods. 1 Tr. zákona na tom skutkovom základe, ako je uvedené vo výroku  citovaného uznesenia. 

Obvinený je trestne stíhaný pre prečin poškodzovania cudzej veci podľa § 245 ods. 1 Tr. zákona, za ktorý možno uložiť trest odňatia slobody až na jeden rok.

V priebehu trestného konania bol mediačný úradník na Okresnom súde v Michalovciach požiadaný o vykonanie pokusu mediácie uzavretím zmieru medzi obvineným a poškodeným, pričom tak obvinený, ako i poškodený s takýmto postupom vyslovili súhlas. 

Obvinený slobodne a vážne vyhlásil, že spáchal skutok, za ktorý je stíhaný, poškodenému sa ospravedlnil a svoje konanie oľutoval. Poškodený v priebehu mediačného konania už netrval na náhrade škody a celú vzniknutú škodu obvinenému odpustil a to aj z dôvodu, že obvinený nemá žiaden príjem.
 
Dňa 14.12.2011 zložil obvinený XXXXX na účet Krajskej prokuratúry v Košiciach peňažnú sumu vo výške 50,-€, určenú na všeobecne prospešné účely, z ktorej na základe dohody obvineného s poškodeným bude 50% poukázaných na účet Základnej školy XXXXX XXXXX, bankové spojenie XXXXX XXXXX, č. účtu: XXXXX
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor